नवांशहर ने फगवाड़ा की टीम को 186 रन से हराया
गुरुनानक देव युनिवर्सिटी के इंटर कालेज किक्रेट टूर्नामेंट के दूसरे मैच में नवांशहर के आरके आर्य कालेज की टीम ने फगवाड़ा के सेंट सोल्जर कालेज की टीम को 186 रनों से हराकर जीत हासिल की।
नवांशहर की जीत में टीम के ओपनर बल्लेबाज हरनेक की 140 रनों की पारी का अहम योगदान रहा। नवांशहर की ओर से सुमित मोहित ने फगवाड़ा के चार-चार खिलाड़ियों को आऊट किया। इससे पहले नवांशहर ने तीस-तीस ओवर के इस मैच में टास जीत कर पहले बल्लेबाजी का फैसला लिया। आरके आर्य कालेज की टीम की ओर से हरनेक ने 114 गेंदों में 140 रन तथा सागर ने 17 गेंद में 40 रन बनाए। आर्य कालेज की टीम ने कुल 30 ओवरों में पांच विकेट खोकर 258 रन बनाए। इसके बाद बल्लेबाजी करने को आई सेंट सोल्जर कालेज फगवाड़ा की टीम 16 ओवरों में 72 रनों पर आल आऊट हो गई तथा नवांशहर की टीम ने ये मैच 186 रनों से जीत लिया। नवांशहर की ओर से सुमित मोहित ने फगवाड़ा के चार-चार खिलाडिय़ों को आऊट किया, जबकि साहिल ने दो खिलाडिय़ों को आऊट किया। मैच से पहले आर्य कालेज के प्रिंसिपल एएस गिल ने दोनों टीमों के साथ मुलाकात की तथा खिलाडिय़ों को खेल भावना का प्रदर्शन करने का आह्वान किया।
उन्होंने बताया कि कालेज में खेलों को बढ़ावा देने के लिए विशेष प्रयास किए जा रहे हैं तथा पढ़ाई के साथ साथ खेलों में भी कालेज का नाम चमक रहा है। उन्होंने कहा कि स्पोर्ट्स की ओर युवाओं का झुकाव अच्छी दिशा की ओर संकेत कर रहा है। इसी तरह ही स्पोर्टस को महत्व मिलना चाहिए ताकि युवा पीढ़ी अधिक से अधिक खेलों की ओर प्रोत्साहित हो सके और पंजाब में खेलों को खिलाड़ी बढ़िया प्रतिभा प्रदर्शन करके अपने क्षेत्र और देश का नाम रौशन कर सकें। मौके पर कोच सोमनाथ, विशाल मेहता, एनडीसीए कोच इंद्र रल्हण आदि उपस्थित थे। बता दें कि इससे पहले आर्य कालेज की टीम को वीरवार को सुखचैन कालेज फगवाड़ा के साथ मैच में भी वाक ओवर मिल चुका है।
awa_Deva bho_Deva hin_Deva hin_Deva